Joannie skryf sukses toe aan God se genade | Maroela Media
Joannie Muller van Hoërskool Bothaville in die Vrystaat het sewe onderskeidings behaal – in Afrikaans, Engels, wiskunde, rekeningkunde, fisiese wetenskappe, lewenswetenskappe asook lewensoriëntering. Sy gaan vanjaar BSc kwantitatiewe risikobestuur studeer aan die NWU in Potchefstroom.
Sy skryf haar sukses toe aan die Here se genade en die ondersteuning van haar familie. Haar ma, Frances, is haar rolmodel. “My ma is Superwoman. En boonop is sy nederig en liefdevol. Ek wil eendag net soos sy wees.”
Joannie was hoofmeisie, koshuisprefek, VCSV-kringleier, redaktrise van haar skool se koerant en het ook vir die eerstespan netbal gespeel. Sy is aangewys as die dux-leerling van haar skool en het ŉ toekenning vir veelsydigheid ontvang.
Joannie is op haar gelukkigste wanner sy by haar vriende of familie is. “Ek koester die verlede, leef in die hede en hoop op die toekoms.” Sy hou van fliek en verloor haarself maklik in ŉ lekker boek.
Haar lewensfilosofie eggo die woorde van Filippense 4:13: